ประกาศกรมพัฒนาและส่งเสริมพลังงานประกาศกรมพัฒนาและส่งเสริมพลังงานเรื่องโครงสร้างและอำนาจหน้าที่กรมพัฒนาและส่งเสริมพลังงานกระทรวงวิทยาศาสตร์ เทคโนโลยีและสิ่งแวดล้อม--------------------------- ด้วยพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๗กำหนดให้หน่วยงานของรัฐต้องส่งข้อมูลข่าวสารเกี่ยวกับโครงสร้างและการจัดองค์กรและอำนาจหน้าที่ของส่วนราชการลงพิมพ์ในราชกิจจานุเบกษา ดังนั้น อาศัยอำนาจตามมาตราข้างต้น จึงจัดทำรายละเอียดข้อมูลเพื่อเผยแพร่ให้ทราบ ดังต่อไปนี้ กรมพัฒนาและส่งเสริมพลังงาน จัดตั้งโดยพระราชบัญญัติการพัฒนาและส่งเสริมพลังงานพ.ศ. ๒๕๓๕และพระราชบัญญัติปรับปรุงกระทรวง ทบวง กรม (ฉบับที่ ๓) พ.ศ. ๒๕๓๕ และโดยมาตรา ๔แห่งพระราชกฤษฎีกาแบ่งส่วนราชการกรมพัฒนาและส่งเสริมพลังงาน กระทรวงวิทยาศาสตร์เทคโนโลยีและสิ่งแวดล้อมพ.ศ. ๒๕๓๗กำหนดให้แบ่งส่วนราชการกรมพัฒนาและส่งเสริมพลังงาน ออกเป็นราชการบริหารส่วนกลาง จำนวน ๑๓ ส่วนราชการ ดังนี้ ๑. สำนักงานเลขานุการกรม (๑) อำนาจหน้าที่ สำนักงานเลขานุการกรม มีอำนาจหน้าที่เกี่ยวกับราชการทั่วไปของกรมและราชการที่มิได้แยกให้เป็นอำนาจหน้าที่ของกอง หรือส่วนราชการใดโดยเฉพาะอำนาจหน้าที่ดังกล่าวให้รวมถึง (ก) ปฏิบัติงานสารบรรณของกรม (ข) ดำเนินการเกี่ยวกับงานช่วยอำนวยการและงานเลขานุการของกรม (ค)จัดระบบงานและบริหารงานบุคคลของกรม (ง)ดำเนินการเกี่ยวกับงานสวัสดิการของกรม (จ)ประชาสัมพันธ์การปฏิบัติงานของกรมรวมทั้งเผยแพร่กิจกรรมความรู้ความก้าวหน้า และผลงานของกรม (ฉ)ดำเนินการเกี่ยวกับงานกฎหมายในความรับผิดชอบของกรมและกฎหมายอื่นที่เกี่ยวข้อง งานนิติกรรมสัญญางานเกี่ยวกับความรับผิดในทางแพ่งและงานคดีที่อยู่ในอำนาจหน้าที่ของกรม (ช)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย (๒) สถานที่ติดต่อ โทร. ๒๒๓๐๐๒๑-๙ต่อ ๒๖๑,๓๖๙ ๒. กองคลัง (๑) อำนาจหน้าที่ กองคลัง มีอำนาจหน้าที่ (ก)ดำเนินการเกี่ยวกับการเงินการบัญชี การงบประมาณ การพัสดุ อาคารสถานที่และยานพาหนะของกรมเว้นแต่การจัดทำแผนงบประมาณประจำปีของกรม (ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย (๒) สถานที่ติดต่อ โทร. ๒๒๓๐๐๒๑-๙ต่อ ๒๑๙ ๓. กองแผนงาน (๑)อำนาจหน้าที่ กองแผนงาน มีอำนาจหน้าที่ (ก)จัดทำและประสานแผนการปฏิบัติงานของกรมให้เป็นไปตามนโยบายและแผนแม่บทของกระทรวง รวมทั้งเร่งรัดติดตามและประเมินผลการปฏิบัติงานของหน่วยงานในสังกัดกรม (ข) จัดทำแผนงบประมาณประจำปี และรายงานผลการใช้งบประมาณประจำปีของกรม (ค) จัดระบบการสำรวจ การจัดเก็บ และการใช้ประโยชน์ข้อมูลของหน่วยงานในสังกัดกรมจัดทำรายงานข้อมูลด้านพลังงานประจำปี และทำหน้าที่เป็นศูนย์ข้อมูลสารสนเทศด้านพลังงานรวมทั้งดำเนินการเกี่ยวกับงานห้องสมุดของกรม (ง)กำหนดรูปแบบการใช้และบำรุงรักษาเครื่องคอมพิวเตอร์ของกรม (จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย (๒) สถานที่ติดต่อ โทร. ๒๒๓๐๐๒๑-๙ ต่อ ๒๕๗,๒๗๖,๓๕๙โทรสาร ๒๒๓๘๔๖๐ ๔. กองฝึกอบรม (๑) อำนาจหน้าที่ กองฝึกอบรม มีอำนาจหน้าที่ (ก)ดำเนินการเกี่ยวกับการฝึกอบรมและพัฒนาความรู้ด้านการจัดการและเทคโนโลยีด้านพลังงานแก่ผู้เกี่ยวข้องทั้งภาครัฐและเอกชน (ข)ฝึกอบรมผู้รับผิดชอบด้านพลังงานตามพระราชบัญญัติการส่งเสริมการอนุรักษ์พลังงาน พ.ศ. ๒๕๓๕ (ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย (๒) สถานที่ติดต่อ ถนนบางกรวย-ไทรน้อยอำเภอบางกรวย จังหวัดนนทบุรี๑๑๑๓๐ โทร. ๔๒๔๐๙๖๕-๘ ๕. กองออกแบบ (๑) อำนาจหน้าที่ กองออกแบบ มีอำนาจหน้าที่ (ก)ดำเนินกิจการเกี่ยวกับการออกแบบทางวิศวกรรมและสถาปัตยกรรมรวมทั้งการจัดทำรายละเอียดข้อกำหนดประกอบแบบ และการประมาณราคาโครงการต่าง ๆ ของกรม (ข)กำหนดหลักเกณฑ์การออกแบบทางวิศวกรรมและสถาปัตยกรรมและราคามาตรฐานต่อหน่วย (ค) เสนอความเห็นเกี่ยวกับแบบรายละเอียด ข้อกำหนดประกอบแบบและการประมาณราคาโครงการต่าง ๆ (ง) ดำเนินการทดสอบคุณภาพวัสดุทางวิศวกรรม (จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย (๒) สถานที่ติดต่อ โทร. ๒๒๓๐๐๒๑-๙,๒๒๒๔๑๐๒-๑๐ ต่อ ๔๒๕ ๖. สำนักกำกับและอนุรักษ์พลังงาน (๑) อำนาจหน้าที่ สำนักกำกับและอนุรักษ์พลังงานมีอำนาจหน้าที่ (ก) พัฒนาเทคโนโลยี ส่งเสริม ช่วยเหลือและกำกับดูแลการอนุรักษ์พลังงานและดำเนินการอื่นที่เกี่ยวข้องตามพระราชบัญญัติการส่งเสริมการอนุรักษ์พลังงาน พ.ศ. ๒๕๓๕ (ข)ดำเนินการเกี่ยวกับการอนุญาตการผลิตและการขยายการผลิตพลังงานควบคุมรวมทั้งกำกับดูแลงานและกำหนดหลักเกณฑ์และมาตรฐานด้านพลังงานควบคุมตามพระราชบัญญัติการพัฒนาและส่งเสริมพลังงาน พ.ศ. ๒๕๓๕ (ค)ประสานงานและวางแผนเกี่ยวกับการอนุรักษ์พลังงาน (ง) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย (๒) สถานที่ติดต่ออาคารบางกอกไทยทาวเวอร์ ๑๐๘ ถนนรางน้ำ แขวงพญาไทเขตราชเทวีกรุงเทพมหานคร ๑๐๔๐๐ โทร. ๖๔๒๗๑๐๐-๘, ๖๔๒๗๑๓๐-๗ ต่อ ๑๑๔,๓๔๐ ๗. สำนักปฏิบัติการและบำรุงรักษา (๑) อำนาจหน้าที่ สำนักปฏิบัติการและบำรุงรักษามีอำนาจหน้าที่ (ก)ดำเนินการเกี่ยวกับการสร้างและบำรุงรักษาแหล่งผลิต แหล่งแปรรูประบบส่งพลังงานและระบบใช้พลังงาน (ข)กำหนดอัตราค่าตอบแทนสำหรับการใช้พลังงานที่ดำเนินการโดยกรม (ค)ดำเนินการและประสานงานเกี่ยวกับการจัดการกรรมสิทธิ์ที่ดินเพื่อประโยชน์ในการสร้างแหล่งผลิตพลังงาน (ง)ดำเนินการเกี่ยวกับการกำหนดระเบียบและมาตรฐานการจัดการเกี่ยวกับการผลิตการแปรรูป การส่ง การใช้ และการจำหน่ายพลังงานตลอดจนกำหนดแนวทางในการควบคุมการปฏิบัติการและบำรุงรักษาโครงการต่าง ๆของกรมและกำกับดูแลการจัดการให้เป็นไปตามระเบียบและมาตรฐานดังกล่าว (จ) จัดให้มี ควบคุม สร้าง ซื้อ ขาย เช่า ให้เช่า โอน หรือรับโอนแหล่งผลิตแหล่งแปรรูประบบส่งพลังงานและระบบจำหน่ายพลังงาน (ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย (๒) สถานที่ติดต่อโทร. ๒๒๓๐๐๒๑-๙ ต่อ ๓๔๓ โทรสาร ๒๒๖๑๔๑๖ ๘. สำนักศึกษา ค้นคว้าและพัฒนาพลังงาน (๑) อำนาจหน้าที่ สำนักศึกษาค้นคว้าและพัฒนาพลังงานมีอำนาจหน้าที่ (ก) ค้นคว้า พัฒนา ทดลองสาธิตและก่อให้เกิดโครงการริเริ่มเกี่ยวกับการผลิต การแปรรูป การส่ง การใช้การจำหน่ายพลังงานและการอนุรักษ์แหล่งพลังงานถ่ายทอดเทคโนโลยีส่งเสริมและเผยแพร่ความรู้ด้านแหล่งพลังงานตลอดจนเป็นศูนย์กลางการประสานความร่วมมือในกิจการที่เกี่ยวข้อง (ข)สำรวจและตรวจสอบเกี่ยวกับแหล่งพลังงาน การผลิตการแปรรูป การส่งและการใช้พลังงานเพื่อการวางแผนและโครงการด้านพลังงาน (ค)รวบรวมและวิเคราะห์ข้อมูลอุทกวิทยาและอุตุนิยมวิทยาเพื่อการพัฒนาพลังงาน (ง)ศึกษาความเหมาะสมและวางโครงการเกี่ยวกับพลังงานและกิจการที่เกี่ยวข้อง (จ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย (๒) สถานที่ติดต่อ โทร. ๒๒๓๐๐๒๑-๙ต่อ ๕๐๑ ๙. สำนักงานประสานความร่วมมือด้านพลังงาน (๑) อำนาจหน้าที่ สำนักงานประสานความร่วมมือด้านพลังงาน มีอำนาจหน้าที่ (ก)ติดต่อและประสานงานกับองค์การหรือหน่วยงานต่างประเทศด้านความช่วยเหลือและความร่วมมือทางด้านพลังงาน รวมทั้งจัดประชุมสัมมนาและเจรจาตามที่ได้รับมอบหมาย (ข)ดำเนินการเกี่ยวกับงานเลขานุการของคณะกรรมการ คณะอนุกรรมการและคณะทำงานที่เกี่ยวข้องกับการพลังงาน (ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย (๒) สถานที่ติดต่อ โทร. ๒๒๓๐๐๒๑-๙ ต่อ ๔๐๕,๓๐๗,๒๗๕ โทรสาร๒๒๖๑๔๑๖ ๑๐. สำนักงานพัฒนาและส่งเสริมพลังงานภูมิภาคที่ ๑ (๑) อำนาจหน้าที่ สำนักงานพัฒนาและส่งเสริมพลังงานภูมิภาคที่ ๑ มีอำนาจหน้าที่ (ก)จัดทำแผนปฏิบัติการและงบประมาณในการบริหารงานของกรม รวมทั้งสำรวจและรวบรวมข้อมูลด้านการพัฒนาและส่งเสริมพลังงาน และติดตามประเมินผลการปฏิบัติตามแผนงานดังกล่าว ในเขตพื้นที่ที่รับผิดชอบ (ข)ปฏิบัติการเกี่ยวกับการส่งเสริมการอนุรักษ์พลังงานตามพระราชบัญญัติการส่งเสริมการอนุรักษ์พลังงาน พ.ศ. ๒๕๓๕ และดำเนินงานด้านพลังงานควบคุมตามพระราชบัญญัติการพัฒนาและส่งเสริมพลังงาน พ.ศ. ๒๕๓๕ ในเขตพื้นที่ที่รับผิดชอบ (ค)บริหารงานเกี่ยวกับการส่งเสริมและพัฒนาแหล่งผลิตการจัดหา และใช้พลังงานเฉพาะพื้นที่โดยการสาธิตเผยแพร่เทคโนโลยีด้านพลังงานแก่ประชาชนในเขตพื้นที่ที่รับผิดชอบ (ง) บริหารงานด้านการผลิตพลังงาน และบำรุงรักษาแหล่งผลิตพลังงานและแหล่งใช้พลังงาน ในเขตพื้นที่ที่รับผิดชอบ (จ)ดำเนินการขยายระบบส่งน้ำและให้บริการสูบน้ำด้วยไฟฟ้าแก่เกษตรกรในเขตพื้นที่โครงการ (ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย (๒) เขตพื้นที่ที่รับผิดชอบ มีเขตพื้นที่ที่รับผิดชอบในจังหวัดต่าง ๆ ของภาคกลาง จำนวน ๒๔ จังหวัดได้แก่ นนทบุรี ปทุมธานี สมุทรปราการสมุทรสาคร สมุทรสงคราม ราชบุรี เพชรบุรีนครปฐมกาญจนบุรี สุพรรณบุรี พระนครศรีอยุธยา อ่างทอง สิงห์บุรีลพบุรี สระบุรี นครนายก ปราจีนบุรีสระแก้ว ฉะเชิงเทรา ชลบุรี ระยองจันทบุรี ตราด และประจวบคีรีขันธ์ (๓) สถานที่ติดต่อ สำนักงานพัฒนาและส่งเสริมพลังงานภูมิภาคที่ ๑ โทร. ๒๒๓๐๐๒๑-๙ ต่อ ๒๖๘ ๑๑.สำนักงานพัฒนาและส่งเสริมพลังงานภูมิภาคที่ ๒ (๑) อำนาจหน้าที่ สำนักงานพัฒนาและส่งเสริมพลังงานภูมิภาคที่ ๒ มีอำนาจหน้าที่เช่นเดียวกับ ๑๐(๑) (๒)เขตพื้นที่ที่รับผิดชอบ มีเขตพื้นที่ที่รับผิดชอบในจังหวัดต่าง ๆ ของภาคตะวันออกเฉียงเหนือจำนวน ๑๙ จังหวัด ได้แก่ นครราชสีมา ชัยภูมิ ขอนแก่นมหาสารคาม เลย ร้อยเอ็ด กาฬสินธุ์ อุดรธานี หนองคาย นครพนม สกลนคร มุกดาหาร ยโสธร อุบลราชธานีอำนาจเจริญ หนองบัวลำภู ศรีสะเกษ สุรินทร์ และบุรีรัมย์ (๓) สถานที่ติดต่อองค์การบริหารและการบำรุงรักษาสะพานมิตรภาพไทย - ลาว ถนนหนองคาย - เวียงจันทร์ อำเภอเมืองจังหวัดหนองคาย ๔๓๐๐ โทร. (๔๒๐) ๔๒๐๓๒ ๑๒.สำนักงานพัฒนาและส่งเสริมพลังงานภูมิภาคที่ ๓ (๑)อำนาจหน้าที่ สำนักงานพัฒนาและส่งเสริมพลังงานภูมิภาคที่ ๓ มีอำนาจหน้าที่เช่นเดียวกับ ๑๐ (๑) (๒) เขตพื้นที่ที่รับผิดชอบ มีเขตพื้นที่ที่รับผิดชอบในจังหวัดต่าง ๆ ของภาคเหนือ จำนวน ๑๘ จังหวัดได้แก่ ชัยนาท อุทัยธานี นครสวรรค์เพชรบูรณ์ พิจิตร กำแพงเพชร พิษณุโลกตาก สุโขทัยอุตรดิตถ์ แพร่ ลำปาง ลำพูนเชียงใหม่ พะเยา น่าน เชียงรายและแม่ฮ่องสอน (๓) สถานที่ติดต่อ หมู่ที่ ๓ ตำบลมะขามสูง อำเภอเมืองจังหวัดพิษณุโลก ๖๕๐๐๐ โทร. (๐๕๕) ๒๙๙๒๖๔,๒๙๙๐๗๗ ๑๓.สำนักงานพัฒนาและส่งเสริมพลังงานภูมิภาคที่ ๔ (๑) อำนาจหน้าที่ สำนักงานพัฒนาและส่งเสริมพลังงานภูมิภาคที่ ๔ มีอำนาจหน้าที่เช่นเดียวกับ ๑๐(๑) (๒) เขตพื้นที่ที่รับผิดชอบ มีเขตพื้นที่ที่รับผิดชอบในจังหวัดต่าง ๆ ของภาคใต้จำนวน ๑๔ จังหวัดได้แก่ ชุมพร ระนอง สุราษฎร์ธานีนครศรีธรรมราช พังงา กระบี่ ภูเก็ตพัทลุง ตรัง สงขลาสตูล ปัตตานี ยะลา และนราธิวาส (๓) สถานที่ติดต่อ ๘๐ หมู่ที่ ๗ตำบลหนองหงส์ อำเภอทุ่งสง จังหวัดนครศรีธรรมราช๘๐๑๑๐ โทร. (๐๗๕) ๔๒๐๓๕๓ อำนาจหน้าที่ กรมพัฒนาและส่งเสริมพลังงานมีอำนาจหน้าที่ (ก)ดำเนินการตามพระราชบัญญัติการพัฒนาและส่งเสริมพลังงาน พ.ศ. ๒๕๓๕พระราชบัญญัติการส่งเสริมการอนุรักษ์พลังงาน พ.ศ. ๒๕๓๕ และกฎหมายที่เกี่ยวข้อง (ข)ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมพัฒนาและส่งเสริมพลังงานหรือตามที่กระทรวงหรือคณะรัฐมนตีมอบหมาย สถานที่ติดต่อ ๑๗ ถนนพระราม ๑เชิงสะพานกษัตริย์ศึกแขวงรอบเมืองเขตปทุมวัน กรุงเทพมหานคร๑๐๓๓๐ โทร. ๒๒๓๐๐๒๑-๙, ๒๒๓๒๕๙๓-๕, ๒๒๒๔๑๐๒-๙ โทรสาร ๒๒๖๑๔๑๖ ประกาศณ วันที่ ๑๘ พฤษภาคม พ.ศ. ๒๕๔๑ อิทธิ พิชเยนทรโยธิน อธิบดีกรมพัฒนาและส่งเสริมพลังงาน[รก.๒๕๔๑/๔๕ง/๗๔/๔ มิถุนายน ๒๕๔๑] พรพิมล/พิมพ์/แก้ไข ๒๙ก.ค ๒๕๔๕ A+B(C )